Diari Oficial de la Generalitat Valenciana


Sumari del DOGV 287, del 16-09-1985 (1985/804969)

ORDRE de 15 de juliol de 1985, de la Conselleria d'Obres Públiques, Urbanisme i Transports, per la qual s'estableix el llibre de reclamacions a utilitzar en les administracions i vehicles de servei públic de transport de viatgers i mercaderies per carretera, competència d'aquesta Comunitat Autònoma.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   287

Data del DOGV
:   16-09-1985

Secció del DOGV
:   ALTRES DISPOSICIONS

Número del document
:   1985/804969


Data del document
:   15-07-1985

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 15 de juliol de 1985, de la Conselleria d'Obres Públiques, Urbanisme i Transports, per la qual s'estableix el llibre de reclamacions a utilitzar en les administracions i vehicles del servei públic de transport, de viatgers i mercaderies per carretera, competència d'aquesta Comunitat Autònoma.  
L'obligatorietat de tenir a disposició del públic en les administracions o vehicles dels serveis públics de transport de viatgers i mercaderies per carretera, el Llibre de Reclamacions, per a què en el mateix puga l'usuari estampar les seues queixes i reclamacions relatives a faltes i deficiències en el servei, s'establirà en l'article 109 del Reglament d'Explotació dels Serveis Públics de Transport per Carretera de 22 de juny de 1929. El Codi de Circulació, en el seu article 187, ratifica eixa obligació i exigeix que, en totes les administracions, es col·loque un rètol visible de què el Llibre de Reclamacions es trobe a disposició del públic.   
De la mateixa forma, les Ordres Ministerials de 6 de setembre de 1944 i de 9 de juliol de 1945 reiteren l'obligació de tenir sempre en els vehicles o en les estacions el Llibre de Reclamacions per a què, els usuaris de transport públic per carretera, puguen fer constar les seues queixes i denúncies contra els serveis i personal dels mateixos o les seues reclamacions per considerar no complit el contracte de transport que hagen celebrat.   
D'altra banda, l'article 89 del Reglament d'Ordenació dels Transports Mecànics per Carretera reconeix el dret a formular en els Llibres de Reclamacions, aquelles a que done lloc l'execució del contracte de transport.   
Finalment, per Resolució de la Direcció General de Transports Terrestres de 14 de novembre de 1973 (BOE de 28 de novembre) es reitera de nou l'obligatorietat de tenir a disposició del públic el Llibre de Reclamacions en les oficines dels serveis públics de transport de viatgers i mercaderies, i s'estableix un model oficial del mateix.   
Assumides en forma definitiva per la Comunitat Autònoma Valenciana -Llei 5/1982 de 1.r de juliol de l'Estatut d'Autonomia de la Comunitat Valenciana i RD 4142/1982, de 29 de desembre- les competències que en matèria de transport, foren transferides de l'Administració Central de l'Estat a l'Ens Preautonòmic per RD 299/1979 de 26 de gener i RD 2965/81 de 13 de novembre, i a l'objecte de què, amb l'exercici del degut control sobre els serveis públics de transport de viatgers i mercaderies per carretera, de competència de la Comunitat, es garantisca la defensa dels usuaris, a tenor d'allò establert en l'article 51 de la Constitució, i que, amb la seua participació activa, al tenir la possibilitat d'utilitzar en tot moment el Llibre de Reclamacions, puga facilitar-se l'exercici de la funció inspectora sobre tals serveis, es fa precís dictar les normes necessàries per a homologació del model oficial del Llibre de Reclamacions que, a disposició del públic usuari, estan obligats a tenir les administracions i vehicles de servei públic per carretera.   
Per tot això, i de conformitat amb l'Estatut d'Autonomia de la Comunitat Valenciana, Llei de Govern Valencià i Decret del Consell 37/1984 de 2 d'abril,   
DISPOSE:   
1.r En tots els vehicles i administracions dels serveis públics de transport de viatgers i mercaderies per carretera de competència pròpia o delegada de la Comunitat Autònoma Valenciana, s'utilitzarà, en forma obligatòria el model oficial del Llibre de Reclamacions que. s'homologa i actualitza a través de la present Ordre.   
Queden exceptuats d'aquesta obligació, els vehicles afectats a les concessions de serveis regulars que disposen d'administracions autoritzades en tots els punts de parada obligatòria de l'itinerari. En aquestos supostos, en l'interior de cada vehicle es portarà, en forma visible, un cartell anunciador de què existeix Llibre de Reclamacions a disposició dels usuaris en cada una de les administracions adscrites al servei situades en tots els punts de parada obligatòria.   
2.n Als efectes que s'indiquen en l'article anterior, el Llibre de Reclamacions serà el que figure descrit en l'Annex a la present Ordre.   
Cada fulla útil per a denúncies i reclamacions es confeccionarà segons el model que s'incorpora com a Annex, per quadruplicat exemplar d'igual numeració destinant-se:   
-La primera, per a la seua remissió obligatòria pel transportista -al Servei Territorial de Transports corresponent- en el termini màxim de vint dies hàbils a partir de la data de la respectiva denúncia o reclamació, acompanyada d'escrit d'al·legacions del transportista.   
-La segona i tercera, per a la seua remesa obligatòria pel transportista al denunciant o reclamant, el qual podrà remetre la fulla tercera -al Servei Territorial de Transports corresponent- amb les aclarides que, en el seu cas, estime oportunes.   
-La quarta quedarà unida a la seua matriu per a la deguda constància de la reclamació.   
3.r Les denúncies o reclamacions es consignaran per escrit, devent constar expressament el nom. i cognoms del denunciant, el seu Document Nacional d'Identitat i domicili o residència habitual.   
4.t Els Llibres de Reclamacions seran diligenciats per a la seua plena validesa pels Caps dels Serveis Territorials de la Direcció General de Transports.   
5.é Les infraccions dels preceptes d'aquesta Ordre, seran sancionades amb les multes establides en l'article 7.é de la Llei 38/1984 de 6 de novembre, sobre inspecció, control i règim sancionador dels transports mecànics per carretera i en el Reglament per a la seua aplicació.   
Seran consignades com a faltes greus:   
a) Mancar el Llibre de Reclamacions o no ajustar-se al model que s'estableix passat el termini fixat en la disposició transitòria.   
b) La negativa a lliurar el Llibre a qui el sol·licite.   
c) La mutilació del mateix amb pèrdua de fulles separades, el seu extraviament i la no remissió de la fulla de reclamació corresponent, d'acord amb allò establert en l'article 2.n de la present Ordre.   
El simple deteriorament serà considerat com a falta lleu.   
DISPOSICIO TRANSITORIA  
Els Llibres de Reclamacions ajustats al model establert en la Resolució de la Direcció General de Transports Terrestres de data 14 de novembre de 1973, podran seguir-se utilitzant fins el 31 de desembre de 1985, passat aquest termini deurà utilitzar-se obligatòriament el Llibre de Reclamacions que s' homologa i actualitza a través de la present Ordre.   
DISPOSICIONS FINALS  
Primera  
Es faculta a la Direcció General de Transports d'aquesta Conselleria, per al desenvolupament i execució de la present Ordre.   
Segona  
La present Ordre entrarà en vigor al dia següent de la publicació en el Diari Oficial de la Generalitat Valenciana.   
València, 15 de juliol de 1985.   
El Conseller d'Obres Públiques, Urbanisme i Transports,  
VICENT LLOMBART I ROSA  
Veure imatge